title: 2009/473/ЕО: Решение на Съвета от 28 май 2009 година за сключване на Споразумение под формата на размяна на писма относно временното прилагане на Споразумението за партньорство в областта на рибарството между Европейската общност и Република Гвинея

text:
               19.6.2009

               BG

               Официален вестник на Европейския съюз

               L 156/31

         РЕШЕНИЕ НА СЪВЕТА
   от 28 май 2009 година
   за сключване на Споразумение под формата на размяна на писма относно временното прилагане на Споразумението за партньорство в областта на рибарството между Европейската общност и Република Гвинея
   (2009/473/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 37 във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               Общността договори с Република Гвинея споразумение за партньорство в областта на рибарството, предоставящо на корабите на Общността възможности за риболов във водите, върху които Република Гвинея упражнява своя суверенитет или юрисдикция по отношение на рибарството.

               (2)

               В резултат на тези преговори бе парафирано ново споразумение за партньорство в областта на рибарството на 20 декември 2008 г.

               (3)

               Споразумението от 28 март 1983 г. в областта на рибарството между Европейската общност, от една страна, и правителството на Република Гвинея, от друга страна, следва да се отмени с новото споразумение за партньорство в областта на рибарството.

               (4)

               За да не се прекъсват риболовните дейности на корабите на Общността, от основно значение е новото споразумение за партньорство в областта на рибарството да започне да се прилага възможно най-скоро. Двете страни парафираха в тази връзка споразумение под формата на размяна на писма относно временното прилагане считано от 1 януари 2009 г. на новото споразумение за партньорство в областта на рибарството.

               (5)

               От интерес за Общността е да бъде одобрено Споразумението под формата на размяна на писма относно временното прилагане на Споразумението за партньорство в областта на рибарството.

               (6)

               Следва да се определи методът за разпределяне на възможностите за риболов между държавите-членки,

         РЕШИ:
   Член 1
   Одобрява се от името на Общността Споразумението под формата на размяна на писма относно временното прилагане на Споразумението за партньорство в областта на рибарството между Европейската общност и Република Гвинея по отношение на риболова в крайбрежните води на Гвинея за периода от 1 януари 2009 г. до 31 декември 2012 г. при условие приемането на решение от Съвета относно сключването на споразумението.
   Текстът на посоченото споразумение под формата на размяна на писма е приложен към настоящото решение.
   Член 2
   1.   Възможностите за риболов, определени в протокола, се разпределят между държавите-членки, както следва:

               а)

               сейнери за риба тон:

                           Испания

                           15 кораба

                           Франция

                           11 кораба

                           Италия

                           2 кораба

               б)

               кораби за риболов с въдици:

                           Испания

                           8 кораба

                           Франция

                           4 кораба

         2.   Ако заявленията за разрешение за риболов от държавите-членки, посочени в параграф 1, не изчерпват определените от протокола възможности за риболов, Комисията може да разгледа заявления за разрешение за риболов от всяка друга държава-членка.
   Член 3
   Държавите-членки, чиито кораби извършват риболов в рамките на посоченото в член 1 споразумение, нотифицират на Комисията количеството улов от всеки запас, уловено в риболовната зона на Република Гвинея, съгласно условията, предвидени в Регламент (ЕО) № 500/2001 на Комисията от 14 март 2001 г. за установяването на подробни правила за прилагане на Регламент (ЕИО) № 2847/93 на Съвета по отношение контрола на улова на риболовните кораби на Общността в териториалните води на трети страни и в открито море (1), до датата на влизане в сила на регламента, определящ подробните правила по смисъла на член 30 от Регламент (ЕО) № 1006/2008 на Съвета (2), и след тази дата съгласно условията, предвидени в тези правила.
   Член 4
   Председателят на Съвета е оправомощен да посочи лицата, упълномощени да подпишат Споразумението под формата на размяна на писма, за да се обвърже Общността.

      Съставено в Брюксел на 28 май 2009 година.

            За Съвета

            Председател

         V. TOŠOVSKÝ

      (1)  ОВ L 73, 15.3.2001 г., стр. 8.

      (2)  Регламент (ЕО) № 1006/2008 на Съвета от 29 септември 2008 г. относно разрешения за риболовни дейности на риболовните кораби на Общността извън водите на Общността и достъпа на кораби на трети държави до водите на Общността, изменящ регламенти (ЕИО) № 2847/93 и (ЕО) № 1627/94 и отменящ Регламент (ЕО) № 3317/94 (ОВ L 286, 29.10.2008 г., стр. 33).
    ---documentbreak---

               19.6.2009

               BG

               Официален вестник на Европейския съюз

               L 156/33

         СПОРАЗУМЕНИЕ ПОД ФОРМАТА НА РАЗМЯНА НА ПИСМА
   относно временното прилагане на споразумението за партньорство в областта на рибарството между Европейската общност и Република Гвинея
   Уважаеми господине,
   Радвам се, че преговарящите от Република Гвинея и Европейската общност са постигнали консенсус за сключването на Споразумение за партньорство в областта на рибарството между Република Гвинея и Европейската общност, както и на протокол, определящ възможностите за риболов и финансовото съдействие и приложенията към него.
   Като положително следствие от предходното споразумение резултатът от тези преговори ще затвърди нашите отношения в областта на рибарството и ще установи действителна рамка за партньорство с оглед развитие на политика на устойчиво и отговорно рибарство във водите на Гвинея. С оглед на това Ви предлагам да започнем паралелно провеждане на процедурите по одобрение и ратифициране на текстовете на споразумението, протокола, приложението и допълненията към него, по реда на действащите в Република Гвинея и в Европейската общност процедури, които са необходими за влизането им в сила.
   За да се избегне прекъсване на риболовните дейности на корабите на Общността във водите на Гвинея и като се основавам на парафираните на 20 декември 2008 г. споразумение и протокол, определящ възможностите за риболов и финансовото съдействие за периода от 1 януари 2009 г. до 31 декември 2012 г., имам честта да Ви уведомя, че правителството на Република Гвинея изразява готовност да прилага временно това споразумение и протокол, считано от 1 януари 2009 г. в очакване на неговото влизане в сила съгласно член 19 от споразумението, при условие че Европейската общност е готова да направи същото.
   В този случай е ясно, че първата вноска от финансовото съдействие, определено в член 2 от протокола, следва да бъде направена преди 30 ноември 2009 г.
   Ще Ви бъда благодарен, ако потвърдите съгласието на Европейската общност по отношение на това временно прилагане.
   Приемете, господине, най-дълбоките ми почитания.

   Уважаеми господине,
   Имам честта да потвърдя получаването на Вашето писмо със следното съдържание:

      „Радвам се, че преговарящите от Република Гвинея и Европейската общност са постигнали консенсус за сключването на Споразумение за партньорство в областта на рибарството между Република Гвинея и Европейската общност, както и на протокол, определящ възможностите за риболов и финансовото съдействие и приложенията към него.
      Като положително следствие от предходното споразумение резултатът от тези преговори ще затвърди нашите отношения в областта на рибарството и ще установи действителна рамка за партньорство с оглед развитие на политика на устойчиво и отговорно рибарство във водите на Гвинея. С оглед на това Ви предлагам да започнем паралелно провеждане на процедурите по одобрение и ратифициране на текстовете на споразумението, протокола, приложението и допълненията към него, по реда на действащите в Република Гвинея и в Европейската общност процедури, които са необходими за влизането им в сила.
      За да се избегне прекъсване на риболовните дейности на корабите на Общността във водите на Гвинея и като се основавам на парафираните на 20 декември 2008 г. споразумение и протокол, определящ възможностите за риболов и финансовото съдействие за периода от 1 януари 2009 г. до 31 декември 2012 г., имам честта да Ви уведомя, че правителството на Република Гвинея изразява готовност да прилага временно това споразумение и протокол, считано от 1 януари 2009 г. в очакване на неговото влизане в сила съгласно член 19 от споразумението, при условие че Европейската общност е готова да направи същото.
      В този случай е ясно, че първата вноска от финансовото съдействие, определено в член 2 от протокола, следва да бъде направена преди 30 ноември 2009 г.
      Ще Ви бъда благодарен, ако потвърдите съгласието на Европейската общност по отношение на това временно прилагане.“

   Имам честта да потвърдя съгласието на Европейската общност за такова временно прилагане.
   Приемете, господине, най-дълбоките ми почитания.

 ---documentbreak--- NA ---documentbreak---

               19.6.2009

               BG

               Официален вестник на Европейския съюз

               L 156/35

         СПОРАЗУМЕНИЕ ЗА ПАРТНЬОРСТВО
   в областта на рибарството между Република Гвинея и Европейската общност
   РЕПУБЛИКА ГВИНЕЯ,
   наричана по-долу „Гвинея“,
   и
   ЕВРОПЕЙСКАТА ОБЩНОСТ,
   наричана по-долу „Общността“,
   наричани заедно по-долу „Страните“,
   КАТО ВЗЕМАТ ПРЕДВИД близките взаимоотношения на сътрудничество между Общността и Гвинея, по-специално в контекста на Споразумението от Котону и взаимното си желание да засилят тези взаимоотношения;
   КАТО ВЗЕМАТ ПРЕДВИД желанието на двете страни чрез сътрудничеството си да насърчават отговорната експлоатация на рибните ресурси;
   КАТО ИМАТ ПРЕДВИД разпоредбите на Конвенцията на ООН по морско право;
   РЕШЕНИ да прилагат решенията и препоръките на Международната комисия за опазване на рибата тон в Атлантическия океан;
   КАТО СЪЗНАВАТ важността на принципите, установени от Кодекса за поведение за отговорно рибарство, приет на конференцията на ФАО през 1995 г.;
   РЕШЕНИ да си сътрудничат в свой взаимен интерес, в полза на установяването на отговорен риболов, с оглед на дълготрайното опазване и устойчива експлоатация на морските биологични ресурси.
   УВЕРЕНИ, че това сътрудничество трябва да се основава на взаимно допълващи се инициативи и действия, предприети както съвместно, така и поотделно от страните, като се осигурява последователност на политиките и съгласуване на усилията;
   КАТО ВЪЗНАМЕРЯВАТ за тази цел да започнат диалог по приетата от правителството на Гвинея секторна политика в областта на рибарството и да установят подходящите средства за осигуряването на ефективното изпълнение на тази политика, както и на участието в процеса на икономическите оператори и гражданското общество;
   КАТО ЖЕЛАЯТ да определят реда и условията за упражняване на риболовни дейности от кораби на Общността във водите на Гвинея, както и по отношение на помощта от Общността за установяването на отговорен риболов в тези води;
   ТВЪРДО РЕШЕНИ да развиват по-тясно икономическо сътрудничество в областта на риболовната промишленост и свързаните дейности чрез учредяване и развитие на смесени дружества с участието на предприятия от двете страни,
   СЕ СПОРАЗУМЯХА ЗА СЛЕДНОТО:
   Член 1
   Предмет
   Настоящото споразумение установява принципите, правилата и процедурите за:

               —

               икономическото, финансовото, техническото и научното сътрудничество в областта на рибарството с цел насърчаване на отговорен риболов в риболовните зони на Гвинея, за да се гарантират опазването и устойчивата експлоатация на рибните ресурси и развитието на риболовния сектор в Гвинея,

               —

               условията за достъп на риболовните кораби на Общността до риболовните зони на Гвинея,

               —

               сътрудничеството по отношение на реда и условията за контрол на рибарството в риболовните зони на Гвинея с оглед осигуряване на спазването на горепосочените условия, ефективността на мерките за опазване и управление на рибните ресурси и борбата срещу незаконния, недекларирания и нерегулирания риболов,

               —

               партньорствата между предприятията с цел да се развиват икономически дейности във взаимен интерес в сектора на рибарството и на свързаните с него дейности.

         Член 2
   Определения
   За целите на настоящото споразумение:

               а)

               „органите на Гвинея“ означава Министерството на рибарството;

               б)

               „органите на Общността“ означава Европейската комисия;

               в)

               „риболовна зона на Гвинея“ означава води под юрисдикцията на Гвинея по отношение на риболова. Риболовната дейност на корабите на Общността, предвидена в настоящото споразумение, се упражнява единствено в зоните, в които риболовът е разрешен от законодателството на Гвинея;

               г)

               „риболовен кораб“ означава всеки кораб, оборудван с цел търговска експлоатация на живите водни ресурси;

               д)

               „кораб на Общността“ означава риболовен кораб, плаващ под знамето на държава-членка на Общността и регистриран в Общността;

               е)

               „смесена комисия“ означава комисия, съставена от представители на Общността и на Гвинея, във вида, определен в член 10 от настоящото споразумение;

               ж)

               „претоварване“ означава прехвърлянето на целия улов и/или на част от него от един риболовен кораб на друг в пристанище и/или на рейд;

               з)

               „необичайни обстоятелства“ означава обстоятелства, различни от природни явления, които не подлежат на разумно контролиране от една от страните и които възпрепятстват упражняването на риболовна дейност във водите на Гвинея;

               и)

               „морски лица от АКТБ“ означава морски лица, които са граждани на държава, която не е европейска и която е подписала Споразумението от Котону. Следователно морско лице от Гвинея е морско лице от АКТБ;

               й)

               „надзорът“ означава Национален център за надзор и закрила на рибарството (НЦНЗР);

               к)

               „Делегацията“ означава Делегацията на Европейската комисия в Гвинея;

               л)

               „корабособственик“ означава всяко лице, което е правно отговорно за риболовния кораб;

               м)

               „разрешение за риболов“: означава правото да се упражняват риболовни дейности през определен период в определена зона или определен риболовен район и в съответствие с разпоредбите на настоящото споразумение.

         Член 3
   Принципи и цели, залегнали в основата на изпълнението на настоящото споразумение
   1.   Страните поемат задължението да насърчават отговорния риболов в риболовните зони на Гвинея въз основа на принципите за недискриминиране между различните флоти в тези води, без да се засягат споразуменията, сключени между развиващите се държави в даден географски регион, включително и реципрочните споразумения в областта на рибарството.
   2.   Страните поемат задължението да затвърдят принципите на диалог и предварителни консултации, по-специално по отношение на изпълнението на секторната политика в областта на рибарството, от една страна, и на политиките и мерките на Общността, които имат влияние върху рибарството на Гвинея, от друга страна.
   3.   Страните си сътрудничат също така при осъществяването на ex-ante, текущи и ex-post оценки, предприети по съвместна или едностранна инициатива на мерките, програмите и действията, изпълнявани въз основа на разпоредбите от настоящото споразумение.
   4.   Страните се ангажират да осигурят прилагането на настоящото споразумение съгласно принципите за добро икономическо и социално управление, със стремеж да се допринесе за създаването на работни места в Гвинея и за опазване на рибните ресурси.
   5.   И по-специално наемането на морски лица от АКТБ на борда на кораби на Общността се урежда от Декларация за основните принципи и права в областта на труда на Международната организация на труда (МОТ), която се прилага по право за съответните договори и общите условия на труд. Това се отнася по-специално за свободата на сдружаване и ефективното признаване на правото на работниците на колективно договаряне и за премахване на дискриминацията в областта на заетостта и упражняването на професия.
   Член 4
   Сътрудничество в научната област
   1.   За срока на споразумението Общността и Гвинея ще полагат усилия за наблюдение на изменението на състоянието на ресурсите в риболовната зона на Гвинея.
   2.   Въз основа на препоръките и резолюциите, приети в рамките на всички компетентни международни организации за развиване и управление на риболова и предвид най-добрите налични научни становища, двете страни провеждат консултации в рамките на предвидената в член 10 от споразумението смесена комисия, при необходимост след провеждане на научно заседание и по взаимно съгласие, за предприемане на мерки за устойчиво управление на рибните ресурси по отношение на дейността на корабите на Общността.
   3.   Страните се задължават да се консултират помежду си било пряко, включително и на подрегионално равнище, било в рамките на компетентните международни организации, с оглед осигуряване на управлението и опазването на биологичните ресурси в Атлантическия океан и на сътрудничеството в рамките на съответните научни изследвания.
   Член 5
   Достъп на риболовните кораби на Общността до риболовните зони във водите на Гвинея
   1.   В съответствие с настоящото споразумение и включените в него протокол и приложение Гвинея поема задължението да разреши на корабите на Общността да упражняват риболовни дейности в своята риболовна зона.
   2.   Регламентираните с настоящото споразумение риболовни дейности се подчиняват на действащите законови и подзаконови актове в Гвинея. Органите на Гвинея нотифицират на Общността всяко изменение на посочените актове. Без да се засягат разпоредбите, за които двете страни биха могли да се договорят, корабите на Общността трябва да започнат да спазват изменението на правната уредба в срок един месец от нотифицирането на изменението ѝ.
   3.   Гвинея се ангажира да вземе всички подходящи мерки за ефективното прилагане на предвидените в протокола разпоредби относно контрола на риболова. Корабите на Общността оказват съдействие на компетентните органи на Гвинея при извършването на контрола.
   4.   Общността се задължава да предприеме всички подходящи мерки, за да гарантира, че нейните кораби спазват разпоредбите на настоящото споразумение и на законодателството, уреждащо рибарството във водите под юрисдикцията на Гвинея, съгласно Конвенцията на ООН по морско право.
   Член 6
   Условия за упражняване на риболовна дейност — клауза за изключителни права
   1.   Корабите на Общността могат да упражняват риболовни дейности в риболовната зона на Гвинея само ако притежават валидно разрешение за риболов, издадено от Гвинея в рамките на настоящото споразумение и приложения към него протокол.
   2.   По отношение на категориите риболов, които не са предвидени от действащия протокол, както и във връзка с проучвателния риболов разрешения за риболов могат да бъдат издадени на кораби на Общността от министерството. Същевременно предоставянето на тези разрешения подлежи на положително становище от двете страни.
   3.   Процедурата за получаване на разрешение за риболов за даден кораб, приложимите такси и начините на плащане от страна на собственика на кораба са определени в приложението към протокола.
   Член 7
   Финансово съдействие
   1.   Съгласно реда и условията, определени в протокола и неговите приложения, Общността предоставя финансово съдействие на Гвинея. Това единно финансово съдействие е определено въз основа на два елемента, отнасящи се до:

               а)

               достъпа на плавателните съдове на Общността до водите и рибните ресурси на Гвинея, и

               б)

               финансова подкрепа от Общността за установяване на национална политика в областта на рибарството, основана на отговорен риболов и устойчиво използване на рибните ресурси във водите на Гвинея.

         2.   Частта от единното финансово съдействие, посочена в параграф 1, буква б), се определя в зависимост от целите, установени по взаимно съгласие между страните и в съответствие с разпоредбите, определени в протокола, които да се постигнат в секторната политика по рибарство, разработена от правителството на Гвинея, и от годишната и многогодишната програма за нейното изпълнение.
   3.   Общността предоставя всяка година финансовото съдействие съгласно условията на настоящия протокол и съгласно разпоредбите на настоящото споразумение и протокол относно евентуалната промяна на техния размер поради:

               а)

               необичайни обстоятелства;

               б)

               определено по взаимно съгласие между страните намаляване на възможностите за риболов, предоставяни на кораби на Общността в приложение на мерки за управление на съответните запаси, счетени за необходими за опазването и устойчивата експлоатация на ресурса въз основа на най-добрите съществуващи научни становища;

               в)

               определено по взаимно съгласие между страните увеличаване на възможностите за риболов, предоставени на корабите на Общността, ако въз основа на най-добрите налични научни становища състоянието на ресурсите го позволява;

               г)

               съвместна преоценка на условията за финансова подкрепа за изпълнение на секторната политика в областта на рибарството в Гвинея, когато това е оправдано от гледна точка на установените от страните резултати от годишната и многогодишната програма;

               д)

               денонсиране на настоящото споразумение съгласно разпоредбите на член 15 от него;

               е)

               спиране прилагането на настоящото споразумение съгласно разпоредбите на член 14 от него.

         Член 8
   Насърчаване на сътрудничеството на ниво икономически оператори и гражданско общество
   1.   Страните насърчават икономическото, научното и техническото сътрудничество в областта на рибарството и свързаните с него сектори. Те провеждат консултации за координиране на различните действия, които могат да бъдат предприети за целта.
   2.   Страните се задължават да насърчават обмена на информация за риболовните техники и съоръжения, методите за съхранение и преработка на рибните продукти.
   3.   Страните се стремят да създават условия, благоприятни за укрепване на взаимоотношенията между своите предприятия в техническо, икономическо и търговско отношение, чрез създаването на подходяща за развитието на стопанска дейност и инвестиции среда.
   4.   По-специално страните насърчават учредяването на смесени предприятия, основано на взаимния интерес, и при неизменно спазване на действащото законодателство в Общността и Гвинея.
   Член 9
   Административно сътрудничество
   Договарящите страни, в желанието си да обезпечат ефективността на мерките за управлението и опазване на рибните ресурси:

               —

               разработват административно сътрудничество, за да гарантират, че корабите им спазват разпоредбите на настоящия протокол и правната уредба, уреждаща морската риболовна дейност в Гвинея, всяка една от страните в аспектите, които се отнасят до нея,

               —

               си сътрудничат с оглед предотвратяване и борба с незаконния, недекларирания и нерегулирания риболов, по-специално чрез обмен на информация и тясно административно сътрудничество.

         Член 10
   Смесена комисия
   1.   Създава се смесена комисия, която да наблюдава и контролира прилагането на настоящото споразумение. Смесената комисия изпълнява следните функции:

               а)

               следи за изпълнението, тълкуването и доброто прилагане на споразумението, както и за разрешаването на споровете;

               б)

               осигурява наблюдение и оценка на приноса на споразумението за партньорство за изпълнение на секторната политика по рибарство на Гвинея;

               в)

               осигурява необходимата връзка за обсъждане на въпросите от общ интерес в областта на рибарството;

               г)

               служи за форум за приятелско уреждане на спорове, породени от тълкуването и прилагането на споразумението;

               д)

               при необходимост преразглежда възможностите за риболов и съответно размера на финансовото съдействие;

               е)

               определя условията за риболов съгласно разпоредбите на протокола;

               ж)

               определя практическите параметри на административното сътрудничество, предвидено в член 9 от настоящото споразумение;

               з)

               всяка друга функция, за която страните се договарят по взаимно съгласие да ѝ възложат, включително и в областта на борбата срещу незаконния, недекларирания и нерегулирания риболов и на административното сътрудничество.

         2.   Смесената комисия заседава поне веднъж годишно алтернативно в Гвинея и в Общността, като председателството се осигурява от страната домакин. Смесената комисия се събира на извънредно заседание по искане на една от страните.
   Член 11
   Географска зона на прилагане
   От една страна, настоящото споразумение се прилага на териториите, на които се прилага Договорът за създаване на Европейската общност, при предвидените в посочения договор условия, а от друга страна — на територията на Гвинея и във водите, които са под юрисдикцията на Гвинея.
   Член 12
   Срок на действие
   Настоящото споразумение се сключва за срок от 4 години, считано от датата на неговото влизане в сила; то се подновява с мълчаливо съгласие за идентични периоди, освен при денонсиране по реда на член 15.
   Член 13
   Уреждане на спорове
   Договарящите страни се консултират в случай на спор относно тълкуването и/или прилагането на настоящото споразумение.
   Член 14
   Спиране
   1.   Прилагането на настоящото споразумение може да бъде спряно по инициатива на една от страните в случай на сериозно разногласие относно прилагането на предвидените в него разпоредби. Спирането изисква писмена нотификация от заинтересованата страна за намерението ѝ най-малко три месеца преди датата, на която спирането поражда действие. След получаване на тази нотификация страните провеждат консултации с оглед приятелското уреждане на спора.
   2.   Размерът на финансовото съдействие, посочено в член 7, се намалява пропорционално и prorata temporis за срока на спирането.
   Член 15
   Денонсиране
   1.   Настоящото споразумение може да бъде денонсирано от една от страните при необичайни събития, между които намаляване на съответните запаси, установяване на намалено ниво на предоставените на корабите на Общността възможности за риболов от страна на Гвинея или неспазване на ангажиментите, поети от страните по отношение на борбата с незаконния, недекларирания и нерегулирания риболов.
   2.   Заинтересованата страна нотифицира писмено другата страна за намерението си да денонсира споразумението поне шест месеца преди изтичането на първоначалния срок на прилагане или на всеки допълнителен срок.
   3.   С изпращането на посочената в параграф 2 нотификация започват консултации между страните.
   4.   За годината, през която денонсирането поражда действие, посоченото в член 7 финансово съдействие се намалява пропорционално и prorata temporis.
   Член 16
   Протокол и приложение
   Протоколът и приложението представляват неделима част от настоящото споразумение.
   Член 17
   Приложими разпоредби от националното законодателство
   Дейностите на риболовните кораби на Общността във водите на Гвинея се уреждат от законодателството, приложимо в Гвинея, освен ако не е предвидено друго в споразумението, в настоящия протокол, заедно с приложението, и в допълненията към него.
   Член 18
   Отмяна
   На датата на влизането му в сила настоящото споразумение отменя и заменя Споразумението в областта на рибарството между Европейската икономическа общност и Република Гвинея относно риболова в крайбрежните води на Гвинея от 28 март 1983 г.
   Член 19
   Влизане в сила
   Настоящото споразумение, съставено в два екземпляра на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки и шведски език, като всеки един от тези текстове е еднакво автентичен, влиза в сила на датата, на която страните по него се нотифицират писмено за приключване на съответните техни вътрешни процедури, необходими за целта.
   ПРОТОКОЛ
   определящ възможностите за риболов и финансовото съдействие, предвидени в Споразумението между Европейската общност и Република Гвинея относно риболова в крайбрежните води на Гвинея, за периода от 1 януари 2009 г. до 31 декември 2012 г.
   Член 1
   Срок на прилагане и възможности за риболов
   1.   От 1 януари 2009 г. и за срок 4 години възможностите за риболов, предоставени по силата на член 5 от Споразумението, се определят за далекомигриращите видове (видове, изброени в приложение 1 към Конвенцията на Обединените нации от 1982 г.), както следва:

               —

               сейнери за риба тон с дълбоко замразяване: 28 кораба,

               —

               кораби за риболов с въдици: 12 кораба.

         2.   От втората година на прилагане на настоящия протокол и след съвместна оценка на състоянието на запасите от скариди и на управлението на риболова в Гвинея в тази категория могат да бъдат предоставени възможности за риболов за траулерите за скариди в размер на 800 тона БРТ на тримесечие на годишна основа при следните условия:

               —

               въвеждането на прозрачно управление на достъпа до риболовните райони на скариди и особено на риболовното усилие, упражнявано от националните и чуждестранните флоти върху този вид. За тази цел Гвинея ще представя всяка година преди 31 октомври обобщаваща таблица на риболовното усилие върху този вид във водите на Гвинея,

               —

               въвеждането на план за надзор, наблюдение и контрол във водите на Гвинея,

               —

               научен анализ на състоянието на ресурса и резултати от научните кампании, чиито резултати ще бъдат съобщавани всяка година, и в същото време информации за риболовното усилие.

         Условията за риболов на тази категория ще бъдат определяни по взаимно съгласие всяка година преди издаването на разрешенията за риболов и във всички случаи преди изплащането на годишното допълнително финансово съдействие, пропорционално на увеличаването на възможностите за риболов, предвидено в член 2 от настоящия протокол.
   3.   Параграфи 1 и 2 се прилагат при условията на разпоредбите на членове 4 и 5 от настоящия протокол.
   4.   Корабите, плаващи под знамето на държава-членка на Европейската общност, могат да извършват риболовна дейност в риболовната зона на Гвинея само с валидно разрешение за риболов, издадено от Гвинея, в рамките на настоящия протокол и съгласно описаните в приложението към него условия.
   Член 2
   Финансово съдействие — начини на плащане
   1.   Посоченото в член 7 от Споразумението финансово съдействие се състои, от една страна, за срока, посочен в член 1, параграф 1, от годишна сума от 325 000 EUR, която съответства на референтен тонаж от 5 000 тона годишно, и от друга страна, от специфична годишна сума от 125 000 EUR, предназначена за подкрепа и изпълнение на секторната политика на Гвинея в областта на рибарството. Тази специфична сума е неразделна част от единното финансово съдействие (1), определено в член 7 от Споразумението.
   Ако бъдат отпуснати допълнителни възможности за риболов съгласно разпоредбите, предвидени в член 1, параграф 2, финансовото съдействие, предвидено в член 7 от Споразумението, включва също за срока, посочен в член 1, параграф 2, сума в размер 300 000 EUR годишно, пропорционална на увеличаването на възможностите за риболов.
   Към посочените по-горе суми се добавя и специфичната вноска на Общността в размер 600 000 EUR през първата година, 400 000 EUR през втората и 300 000 EUR през следващите години, предназначена за подсилване на системата за наблюдение, контрол и надзор в риболовните зони на Гвинея и с оглед да се позволи на Гвинея да придобие система за сателитно наблюдение най-късно до 30 юни 2010 г. Тази вноска се управлява в съответствие с разпоредбите, предвидени в член 7 от настоящия протокол.
   2.   Горепосоченият параграф 1 се прилага при условията на разпоредбите на членове 4, 5, 6 и 7 от настоящия протокол.
   3.   Общността плаща общата сума, определена в параграф 1 (тоест 1 050 000 EUR през първата година и, ако е приложимо, 1 150 000 EUR през втората година и 1 050 000 EUR през следващите години), всяка година за срока на прилагане на настоящия протокол (2). Тези сумите не засягат измененията на възможностите за риболов или включването на нови възможности за риболов, които могат да бъдат решени в съответствие с разпоредбите на членове 4 и 5 от настоящия протокол.
   4.   Ако общият размер на улова от корабите на Общността в риболовните зони на Гвинея превиши референтния тонаж, размерът на годишното финансово съдействие се увеличава с 65 EUR за всеки допълнителен тон улов. Все пак общата годишна сума, плащана от Общността, не може да превишава с два пъти сумата, посочена в параграф 3 (тоест 1 050 000 EUR през първата година и, ако е приложимо, 1 150 000 EUR през втората година и 1 050 000 EUR през следващите години). Когато уловът от кораби на Общността превиши количеството, съответстващо на удвоената обща годишна сума, дължимата сума за превишаващото това ограничение количество улов се плаща на следващата година.
   5.   Плащането на финансовото съдействие, определено в параграф 1, се извършва най-късно до 30 ноември 2009 г. за първата година и най-късно до 1 февруари — за следващите години.
   6.   При спазване на разпоредбите на член 6 разпределянето на тези средства се решава в рамките на Закона за финансите на Гвинея, освен по отношение на специфичната вноска, предвидена в член 2, параграф 1, трета алинея от настоящия протокол и която по тази причина е от изключителната компетенция на органите на Гвинея.
   7.   Плащанията, предвидени в настоящия член, се превеждат по единна сметка на държавната хазна, открита в Централната банка на Гвинея, чиито координати се съобщават всяка година от министерството, освен по отношение на специфичната вноска, предвидена в член 2, параграф 1, трета алинея, която се превежда директно по сметката на Националния център за надзор и закрила на рибарството и първата година след приемане на програмата за тези средства от двете страни.
   Член 3
   Сътрудничество за отговорен риболов — научно сътрудничество
   1.   Страните по настоящия протокол се задължават да насърчават отговорния риболов във водите на Гвинея въз основа на принципите за недискриминация между различните флоти в тези води.
   2.   За срока на настоящия протокол Общността и органите на Гвинея полагат усилия с цел наблюдение развитието на състоянието на ресурсите в риболовната зона на Гвинея.
   3.   Двете страни поемат задължението да насърчават сътрудничеството на подрегионално равнище с оглед отговорен риболов, и по-специално в рамките на Международната комисия за опазване на рибата тон в Атлантическия океан, както и всяка друга компетентна подрегионална или международна организация.
   4.   Съгласно член 4 от Споразумението и предвид най-добрите налични научни становища страните провеждат консултации в рамките на предвидената в член 10 от Споразумението смесена комисия с цел приемане по взаимно съгласие, а при нужда и след евентуално провеждане на научно заседание на подрегионално равнище, на мерки, целящи устойчиво управление на рибните ресурси и засягащи дейностите на корабите на Общността. Тези мерки ще вземат предвид препоръките и резолюциите, приети в рамките на Международната комисия за опазване на рибата тон в Атлантическия океан.
   Член 4
   Преразглеждане по взаимно съгласие на възможностите за риболов
   1.   Възможностите за риболов, посочени в член 1, могат да бъдат увеличени по взаимно съгласие, доколкото според заключенията на научното заседание, предвидено в член 3, параграф 4 от настоящия протокол, това увеличение няма да засегне устойчивото управление на ресурсите на Гвинея. В такъв случай финансовото съдействие, посочено в член 2, параграф 1, се увеличава пропорционално и prorata temporis.
   2.   Обратно, в случай че страните се споразумеят за намаляване на възможностите за риболов, посочени в член 1, размерът на финансовото съдействие също се намалява пропорционално и prorata temporis.
   3.   Разпределението на възможностите за риболов между различните категории кораби също може да бъде преразгледано след консултации между страните и по взаимно съгласие при спазване на евентуални препоръки на научното заседание, посочено в член 3, параграф 4 от настоящия протокол, относно управлението на запасите, които могат да бъдат засегнати от такова преразпределение. Страните се споразумяват да актуализират съответния размер на финансовото съдействие, ако преразпределението на възможностите за риболов го налага.
   Член 5
   Други възможности за риболов
   1.   В случай че корабите на Общността са заинтересовани от риболовни дейности, които не са посочени в член 1, Общността ще се консултира с Гвинея за евентуално разрешение за извършване на тези нови дейности. Където е уместно, страните се договарят относно условията, приложими по отношение на тези нови възможности за риболов, и ако е необходимо, правят изменения на настоящия протокол и на приложението към него.
   2.   Страните могат да провеждат съвместни кампании за проучвателен риболов в риболовните зони на Гвинея след становище на научното заседание, предвидено в член 3, параграф 4 от настоящия протокол. За тази цел те провеждат консултации по искане на една от страните и определят, конкретно за всеки случай, новите ресурси, условията и другите съответни параметри.
   3.   Двете страни осъществяват проучвателния риболов в съответствие с научните, административните и финансовите параметри, приети по взаимно съгласие. Разрешенията за проучвателен риболов се издават с цел извършване на експерименти и най-много за две кампании от по шест месеца, считано от датата, определена по взаимно съгласие между страните.
   4.   Когато страните стигнат до заключението, че проучвателните кампании са довели до положителни резултати по отношение на запазването на екосистемите и опазването на морските биологични ресурси, нови възможности за риболов биха могли да бъдат предоставени на корабите на Общността по реда на процедурата за преразглеждане по взаимно съгласие, предвидена в член 4 от настоящия протокол, и до изтичане на срока на действие на протокола, и в зависимост от допустимото риболовно усилие. Финансовото съдействие се увеличава съответно.
   Член 6
   Спиране и преразглеждане на плащането на финансовото съдействие при необичайни обстоятелства
   1.   Когато различни от природни явления необичайни обстоятелства възпрепятстват риболовните дейности в изключителната икономическа зона (ИИЗ) на Гвинея, Европейската общност може да спре плащането на финансовото съдействие, предвидено в член 2, параграф 1 от настоящия протокол.
   2.   Решението за спиране в случаите, предвидени в параграф 1 по-горе, се взема след консултации между страните в срок два месеца, считано от искането на една от тях, и при условие че Общността е изплатила всичките дължими суми към момента на спирането.
   3.   Плащането на финансовото съдействие се подновява веднага щом страните установят по взаимно съгласие след консултации, че обстоятелствата, довели до спиране на риболовните дейности, вече не са налице и/или че условията позволяват възобновяване на риболовните дейности.
   4.   При спиране на плащането на финансовото съдействие валидността на дадените на корабите на Общността разрешения за риболов се удължава със срок, равен на срока, през който риболовните дейности са били спрени.
   Член 7
   Насърчаване на отговорния риболов във водите на Гвинея
   1.   Цялото финансово съдействие, както и специфичната вноска, определени в член 2, параграф 1 от настоящия протокол, допринасят всяка година за подпомагане и изпълнение на предприетите инициативи в рамките на секторната политика в областта на рибарството, изготвена от правителството на Гвинея, одобрени от двете страни въз основа на условията, описани по-долу.
   Управлението на съответната сума от Гвинея се основава на идентифицирането от двете страни по взаимно съгласие и съгласно текущите приоритети на политиката в областта на рибарството на Гвинея с оглед гарантиране на устойчиво и отговорно управление на сектора, на целите и на съответната годишна и многогодишна програма, в съответствие с параграф 2 по-долу, особено що се отнася до контрола и надзора, управлението на ресурсите и подобряването на хигиената на морските продукти и засилването на капацитета за контрол на компетентните органи.
   2.   По предложение на Гвинея и с цел изпълнението на предходния параграф, веднага след като настоящият протокол влезе в сила и не по-късно от три месеца след тази дата Общността и Гвинея се договарят в рамките на предвидената в член 10 от споразумението смесена комисия за многогодишна секторна програма и подробни правила за прилагането ѝ, включително и по-конкретно:

               а)

               годишни и многогодишни насоки, въз основа на които се изчислява процентът на финансовото съдействие, посоченo в параграф 1 по-горе, и специфичните суми за ежегодното провеждане на инициативи;

               б)

               годишните и многогодишните цели, които да бъдат постигнати, с оглед насърчаване на отговорен и устойчив риболов, като се вземат под внимание приоритетите, определени от Гвинея в националната ѝ политика в областта на рибарството или в други политики, свързани или имащи въздействие върху насърчаването на отговорен и устойчив риболов;

               в)

               критериите и процедурите за изготвяне на годишна оценка на постигнатите резултати.

         3.   Все пак двете страни се съгласяват да наблегнат специално на дейностите за оказване на подкрепа за наблюдението, контрола и надзора върху рибарството, включително надзора върху водите на Гвинея по морски и въздушен път, въвеждането на система за сателитно наблюдение (VMS) на риболовните кораби, подобряване на правната рамка, както и прилагането ѝ по отношение на нарушенията.
   4.   Всяко предложение за изменение на многогодишната секторна програма или за използване на специфичните суми за провежданите ежегодно инициативи подлежи на одобрение от двете страни в рамките на смесената комисия.
   5.   Всяка година Гвинея предоставя равностойността на сумата, посочена в параграф 1, за изпълнение на многогодишната програма. За първата година от прилагането на протокола това предоставяне следва да бъде съобщено на Общността възможно най-бързо и във всички случаи преди одобряване на многогодишната секторна програма в рамките на смесената комисия. За всяка следваща година Гвинея съобщава това на Общността не по-късно от 31 януари на предходната година.
   6.   В случай че съвместната годишна оценка на резултатите от изпълнението на многогодишната секторна програма дава основания за това, Европейската общност може да извърши корекция на сумата, предназначена за подкрепа и изпълнение на секторната политика на Гвинея в областта на рибарството, която е част от финансовото съдействие, посочено в член 2, параграф 1 от настоящия протокол, за да адаптира действителния размер на отделяните за изпълнение на програмата финансови средства в съответствие с тези резултати.
   7.   Общността си запазва правото да спре плащането на специфичната вноска, предвидена в член 2, параграф 1, трета алинея от настоящия протокол, когато резултатите, получени от първата година от прилагането на протокола, освен ако има необичайни и надлежно обосновани обстоятелства, не отговарят на програмата вследствие на оценката, извършена в рамките на смесената комисия.
   Член 8
   Спорове — спиране прилагането на протокола
   1.   Всеки спор между страните относно тълкуването на разпоредбите от настоящия протокол и във връзка с неговото прилагане е предмет на консултации между страните в рамките на предвидената в член 10 от споразумението смесена комисия, ако е необходимо — на извънредно заседание.
   2.   Без да се засягат разпоредбите на член 9, прилагането на протокола може да бъде спряно по инициатива на една от страните, ако спорът между последните бъде счетен за сериозен и проведените по реда на параграф 1 консултации в рамките на смесената комисия не са довели до приятелско уреждане на спора.
   3.   Спирането на прилагането на протокола подлежи на нотифициране в писмена форма от заинтересованата страна на намерението ѝ най-малко три месеца преди датата, на която спирането ще породи действие.
   4.   В случай на спиране страните продължават да провеждат консултации с цел приятелско уреждане на противопоставящия ги спор. След постигане на приятелско уреждане на спора прилагането на протокола се възобновява и размерът на финансовата компенсация се намалява пропорционално и prorata temporis в зависимост от срока, през който прилагането на протокола е било спряно.
   Член 9
   Спиране на прилагането на протокола поради неизвършено плащане
   При спазване на разпоредбите на член 6, ако Общността не извърши предвидените в член 2 плащания, прилагането на настоящия протокол може да бъде спряно при следните условия:

               а)

               компетентните органи на Гвинея нотифицират на Европейската комисия липсата на плащане. Последната извършва подходящи проверки и при необходимост осъществява плащането в рамките на максимален срок от 60 работни дни считано от датата на получаване на нотификацията;

               б)

               при липса на плащане или на подходящо основание за липсата на плащане в рамките на срока, предвиден в член 2, параграф 5 от настоящия протокол, компетентните органи на Гвинея имат право да спрат прилагането на протокола. Те незабавно уведомяват Европейската комисия за това;

               в)

               с извършване на съответното плащане прилагането на протокола се възобновява.

         Член 10
   Приложими разпоредби от националното законодателство
   Дейностите на корабите на Общността във водите на Гвинея се уреждат от приложимото законодателство в Гвинея, освен ако не е предвидено друго в споразумението, настоящия протокол и приложението и допълненията към него.
   Член 11
   Клауза за преразглеждане
   1.   В случай на значителни промени в политическите насоки, довели до сключването на настоящия протокол, едната от страните може да поиска преразглеждане на неговите разпоредби с оглед на евентуалното им изменение.
   2.   Заинтересованата страна нотифицира писмено на другата намерението си да започне преразглеждане на разпоредбите на настоящия протокол.
   3.   Най-късно 60 работни дни след нотификацията двете страни започват консултации в тази връзка. Ако не бъде постигнато съгласие за преразглеждането на разпоредбите, заинтересованата страна може да денонсира протокола съгласно член 14 от него.
   Член 12
   Отмяна
   Настоящият протокол и приложенията към него отменят и заменят действащия протокол в областта на рибарството, както и Рамковото споразумение между Европейската икономическа общност и Гвинея относно риболова в крайбрежните води на Гвинея.
   Член 13
   Срок на действие
   Настоящият протокол и неговите приложения се прилагат за срок 4 години, считано от 1 януари 2009 г., освен ако не бъде денонсиран в съответствие с член 14.
   Член 14
   Денонсиране
   В случай на денонсиране на протокола заинтересованата страна нотифицира писмено на другата намерение си да прекрати действието на протокола най-малко шест месеца преди датата, на която денонсирането поражда действие. Изпращането на нотификацията по предходния параграф води до започване на консултации между страните.
   Член 15
   Влизане в сила
   1.   Настоящият протокол и приложението към него влизат в сила на датата, на която страните се нотифицират взаимно за приключването на необходимите за целта процедури.
   2.   Те са приложими считано от 1 януари 2009 г.

      (1)  Към сумата на финансовото съдействие, посочена в член 1, първа алинея, се добавя стойността на вноските, предвидени в глава II от настоящото приложение, получени пряко от Гвинея и които се оценяват на 118 000 EUR годишно без таксите, свързани с приноса за надзор и научни изследвания.

      (2)  Към тези суми се добавят сумите, предвидени в глава II от настоящото приложение, получени пряко от Гвинея и които се оценяват на 118 000 EUR годишно без таксите, свързани с приноса за надзор и научни изследвания.


title: Решение на Съвета от 23 юли 2014 година за назначаване на един член на управителния съвет на Европейската агенция по химикали

text:
               25.7.2014

               BG

               Официален вестник на Европейския съюз

               C 242/2

         РЕШЕНИЕ НА СЪВЕТА
   от 23 юли 2014 година
   за назначаване на един член на управителния съвет на Европейската агенция по химикали
   2014/C 242/03
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (1), и по-специално член 79 от него,
   като има предвид, че:

               (1)

               В член 79 от Регламент (ЕО) № 1907/2006 се предвижда, че Съветът назначава за членове на управителния съвет на Европейската агенция по химикали (наричан по-долу „управителният съвет“) по един представител от всяка държава членка.

               (2)

               С решение от 13 май 2013 г. (2) Съветът назначи 12 членове на управителния съвет.

               (3)

               Правителството на Ирландия информира Съвета за своето намерение да замени ирландския представител в управителния съвет и представи кандидатурата на нов представител, който следва да бъде назначен за периода до 31 май 2017 г.,

         ПРИЕ НАСТОЯЩОТО РЕШЕНИЕ:
   Член 1
   Г-жа Sharon Jane MCGUINNESS, с ирландско гражданство, родена на 13 юли 1965 г., се назначава за член на управителния съвет на Европейската агенция по химикали на мястото на г-н Martin LYNCH за периода от 23 юли 2014 г. до 31 май 2017 г.
   Член 2
   Настоящото решение влиза в сила в деня на приемането му.

      Съставено в Брюксел на 23 юли 2014 година.

            За Съвета

            Председател

         S. GOZI

      (1)  ОВ L 396, 30.12.2006 г., стр. 1.

      (2)  ОВ C 138, 17.5.2013 г., стр. 14.


title: 2014/575/ЕС: Решение на Европейския парламент от 3 април 2014 година относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2012 година

text:
               5.9.2014

               BG

               Официален вестник на Европейския съюз

               L 266/196

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно освобождаването от отговорност във връзка с изпълнението на бюджета на Европейския център за профилактика и контрол върху заболяванията за финансовата 2012 година
   (2014/575/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейския център за профилактика и контрол върху заболяванията за финансовата 2012 година,

               —

               като взе предвид доклада на Сметната палата относно годишните отчети на Европейския център за профилактика и контрол върху заболяванията за финансовата 2012 година, придружен от отговорите на Центъра (1),

               —

               като взе предвид препоръката на Съвета от 18 февруари 2014 г. (05849/2014 – C7–0054/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 851/2004 на Европейския парламент и на Съвета от 21 април 2004 г. за създаване на Европейски център за профилактика и контрол върху заболяванията (4), и по-специално член 23 от него,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A7-0224/2014),

               1.

               Освобождава от отговорност директора на Европейския център за профилактика и контрол върху заболяванията във връзка с изпълнението на бюджета на Центъра за финансовата 2012 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейския център за профилактика и контрол върху заболяванията, на Съвета, Комисията и Сметната палата и да осигури публикуването им в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ C 365, 13.12.2013 г., стр. 89.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 142, 30.4.2004 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.


title: Решение на Съвета от 29 март 1977 година за упълномощаване на Комисията да предоставя заеми по Евратом с цел подпомагане финансирането на атомни електроцентрали

text:
Важна правна забележка

|

31977D0270

Официален вестник n° L 088 , 06/04/1977 стр. 0009 - 0010 специално гръцко издание: глава 10 том 1 стр. 0119  специално испанско издание: глава 12 том 3 стр. 0024  специално португалско издание глава 12 том 3 стр. 0024  специално чешко издание глава 10 том 001 стр. 4  - 5 специално испанско издание глава 10 том 001 стр. 4  - 5 специално унгарско издание глава 10 том 001 стр. 4  - 5 специално литвийско издание глава 10 том 001 стр. 4  - 5 LV.ES глава 10 том 001 стр. 4  - 5 MT.ES глава 10 том 001 стр. 4  - 5 PL.ES глава 10 том 001 стр. 4  - 5 SK.ES глава 10 том 001 стр. 4  - 5 специално словенско издание глава 10 том 001 стр. 4  - 5

		19770329Решение на Съветаот 29 март 1977 годиназа упълномощаване на Комисията да предоставя заеми по Евратом с цел подпомагане финансирането на атомни електроцентрали(77/270/Евратом)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за атомна енергия, и по-специално членове 2, 172 и 203 от него,като взе предвид предложението на Комисията,като взе предвид становището на Европейския парламент [1],като взе предвид становището на Икономическия и социален комитет [2],като има предвид, че използването на ядрената енергия може да намали прекомерната зависимост на Общността от външни енергийни източници и съответно да подобри условията, при които се осъществява вносът на енергия;като има предвид, че при настоящите технически и икономически условия използването на ядрената енергия за производство на електроенергия е икономически изгодно и по-резултатно от използването на петролни продукти;като има предвид допълнителните инвестиции, необходими за атомните централи в сравнение с тези за конвенционалните, прибавени към разходите, свързани с растящите цени на петролните продукти, които засягат експлоатационните разходи на съществуващите конвенционални електроцентрали, което заставя производителите на електроенергия да ползват все по-големи заемни средства;като има предвид член 2, буква в) от Договора, според който Общността има за задача да подпомага инвестициите и осигурява, особено чрез насърчаване на сдруженията на предприятия, създаването на основните съоръжения, необходими за развитието на ядрената енергетика в Общността; като има предвид, че за осигуряването на средства за финансиране на атомни електроцентрали следва да се изготвят съответни процедури за предоставяне и получаване на заеми; като има предвид, че такава мярка е явно необходима за постигането на целта, заложена в член 2, буква в) от Договора, макар и в Договора да не са предвидени необходимите правомощия;като има предвид нуждата от нарастване на финансовия потенциал предвид значителния размер на необходимите средства; като има предвид, че Общността може да окаже съществена по размер финансова подкрепа в тази област;като има предвид, че Общността е длъжна да използва всички налични средства за подпомагане постигането на целите, предвидени в новата стратегия за общата енергийна политика,РЕШИ:Член 1С настоящото решение упълномощава Комисията да предоставя заеми от името на Европейската общност за атомна енергия (Евратом) и в определени от Съвета размери, като сумите се отпускат за финансиране на инвестиционни проекти, свързани с промишленото производство на електроенергия от атомни електроцентрали и промишлени горивни инсталации.Комисията получава заемни средства в не по-голям от размера на поисканите от нея заеми.Сделките по получаване на заемни средства и свързаните с тях сделки по предоставяне на заеми се осъществяват в една и съща валута и при еднакви условия по отношение на изплащането на главницата и плащането на лихви. Разходите на Общността по сключването и осъществяването на всяка сделка са за сметка на съответните получатели на заемни средства.Член 2Условията за предоставяне на заем се уговарят от Комисията в интерес на Общността, като се вземат предвид условията на капиталовите пазари и ограниченията, наложени от срока на заемите.Член 3Комисията взема решение относно предоставянето на всеки отделен заем. Нейните решения се основават по-специално на принципа за предимство на ресурсите, използвани при най-изгодни условия за съоръжения с оптимален размер.Заемите се гарантират по обичаен в банковата практика начин.Член 4Комисията редовно информира Съвета и Европейския парламент относно приходите и разходите, произтичащи от договарянето и обслужването на емитираните и предоставени заеми от Евратом. Всяка година Комисията представя отчет за заемната си политика и съответни бюджетни предварителни оценки.Член 5Финансовият контрол и проверка се извършват в съответствие с Финансовия регламент от 25 април 1973 г., приложим към общия бюджет на Европейските общности [3].Съставено в Брюксел на 29 март 1977 година.За СъветаПредседателT. Benn[1] ОВ C 157, 14.7.1975 г., стр. 35.[2] ОВ C 248, 29.10.1975 г., стр. 8.[3] ОВ L 116, 1.5.1973 г., стр. 1.--------------------------------------------------


title: Решение (ЕС) 2017/1665 на Европейския парламент от 27 април 2017 година относно приключването на сметките на Европейската агенция за околна среда за финансовата 2015 година

text:
               29.9.2017

               BG

               Официален вестник на Европейския съюз

               L 252/219

         РЕШЕНИЕ (ЕС) 2017/1665 НА ЕВРОПЕЙСКИЯ ПАРЛАМЕНТ
   от 27 април 2017 година
   относно приключването на сметките на Европейската агенция за околна среда за финансовата 2015 година
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Европейската агенция за околна среда за финансовата 2015 година,

               —

               като взе предвид доклада на Сметната палата относно годишните отчети на Европейската агенция за околна среда за финансовата 2015 година, придружен от отговора на Агенцията (1),

               —

               като взе предвид декларацията за достоверност (2) относно надеждността и точността на отчетите, както и законосъобразността и редовността на свързаните с тях операции, предоставена от Сметната палата за финансовата 2015 година в съответствие с член 287 от Договора за функционирането на ЕС,

               —

               като взе предвид препоръката на Съвета от 21 февруари 2017 г. относно освобождаването от отговорност на Агенцията във връзка с изпълнението на бюджета за финансовата 2015 година (05873/2017 — C8-0052/2017),

               —

               като взе предвид член 319 от Договора за функционирането на ЕС,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза, и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 401/2009 на Европейския парламент и на Съвета от 23 април 2009 г. относно Европейската агенция за околна среда и Европейската мрежа за информация и наблюдение на околната среда (4), и по-специално член 13 от него,

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (5), и по-специално член 108 от него,

               —

               като взе предвид член 94 и приложение IV към своя правилник,

               —

               като взе предвид доклада на комисията по бюджетен контрол и становището на комисията по околна среда, обществено здраве и безопасност на храните (A8-0085/2017),

               1.

               одобрява приключването на сметките на Европейската агенция за околна среда за финансовата 2015 година;

               2.

               възлага на своя председател да предаде настоящото решение на изпълнителния директор на Европейската агенция за околна среда, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Antonio TAJANI

            Генерален секретар

         Klaus WELLE

      (1)  ОВ C 449, 1.12.2016 г., стр. 87.

      (2)  Вж. бележка под линия 1.

      (3)  ОВ L 298, 26.10.2012 г., стр. 1.

      (4)  ОВ L 126, 21.5.2009 г., стр. 13.

      (5)  ОВ L 328, 7.12.2013 г., стр. 42.


title: Решение на Комисията от 26 април 2004 година относно приемане на решения за внос на някои химически вещества съгласно Регламент (ЕО) № 304/2003 на Европейския парламент и на СъветаТекст от значение за ЕИП.

text:
Важна правна забележка

|

32004D0382

Официален вестник n° L 144 , 30/04/2004 стр. 0013 - 0034 Официален вестник n° L 144 , 30/04/2004 стр. 0013 - 0034 Официален вестник n° L 144 , 30/04/2004 стр. 0012 - 0034 Официален вестник n° L 144 , 30/04/2004 стр. 0011 - 0032 Официален вестник n° L 144 , 30/04/2004 стр. 0013 - 0035 Официален вестник n° L 144 , 30/04/2004 стр. 0012 - 0033 Официален вестник n° L 144 , 30/04/2004 стр. 0013 - 0036 Официален вестник n° L 144 , 30/04/2004 стр. 0013 - 0034 специално чешко издание глава 11 том 51 стр. 211  - 222 специално испанско издание глава 11 том 51 стр. 211  - 222 специално унгарско издание глава 11 том 51 стр. 211  - 222 специално литвийско издание глава 11 том 51 стр. 211  - 222 LV.ES глава 11 том 51 стр. 211  - 222 MT.ES глава 11 том 51 стр. 211  - 222 PL.ES глава 11 том 51 стр. 211  - 222 SK.ES глава 11 том 51 стр. 211  - 222 специално словенско издание глава 11 том 51 стр. 211  - 222

		Решение на Комисиятаот 26 април 2004 годинаотносно приемане на решения за внос на някои химически вещества съгласно Регламент (ЕО) № 304/2003 на Европейския парламент и на Съвета(текст от значение за ЕИП)(2004/382/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Регламент (ЕО) № 304/2003 на Европейския парламент и на Съвета от 28 януари 2003 г. относно износа и вноса на опасни химически вещества [1], и по-специално член 12, параграф 1 от него,като има предвид, че:(1) Съгласно Регламент (ЕО) № 304/2003 г. Комисията следва да реши от името на Общността дали да разреши вноса в Общността на всеки от химическите вещества, обект на процедурата по предварително обосновано съгласие (PIC).(2) На Програмата на обединените нации за околната среда и Организацията по прехраната и селското стопанство (ФАО) беше възложено да осигуряват функционирането на секретариат във връзка с провеждането на временната процедура PIC, установена със Заключителния акт на Конференцията на пълномощниците по Ротердамската конвенция относно процедурата по предварително обосновано съгласие (PIC) за някои опасни химически вещества и пестициди в международната търговия, подписана на 11 септември 1998 г. и одобрена от Общността с Решение 2003/106/ЕО на Съвета от 19 декември 2002 г. относно одобряването, от името на Общността, на Ротердамската конвенция относно процедурата по предварително обосновано съгласие за някои опасни химически вещества и пестициди в международната търговия [2], и по-специално резолюцията по временните договорености, залегнали в Заключителния акт.(3) Комисията, действайки като обичайно посочен орган, е длъжна да предава решенията, отнасящи се до химическите вещества, на Секретариата по временната процедура по PIC, от името на Общността и нейните държави-членки.(4) Временният секретариат изиска от участниците в процедурата по PIC да използват специален формуляр-отговор на страната вносител при подаване на уведомление за взетите от тях решения относно вноса.(5) Химическите вещества актинолит, амозит, антофилит и тремолит, които представляват амфиболни форми на азбестови влакна, също са включени във временната процедура по PIC, като Комисията е получила информация от временния секретариат под формата на документ-указание относно решенията (която обхваща също така кроцидолитния азбест, който вече беше включен във временната процедура по PIC и беше обект на окончателно решение на Общността за вноса, за което беше съобщено в циркулярно писмо IV по PIC, и което отразява позицията към 31 декември 1994 г.). Всички тези химически вещества са обект на постепенна забрана или строго ограничение на равнището на Общността с приемане на поредица от нормативни актове, последният от които от Директива 1999/77/ЕО на Комисията от 26 юли 1999 г. [3] относно шестото привеждане в съответствие с техническия прогрес на Директива 76/769/ЕИО на Съвета от 27 юли 1976 г. за сближаването на законовите, подзаконовите и административните разпоредби на държавите-членки, отнасящи се до пазарната реализация и използването на някои опасни вещества и препарати [4]. Съответно следва да бъде взето окончателно решение за химическите вещества актинолит, амозит, антофилит и тремолит, както и да се вземе ревизирано и актуализирано окончателно решение относно химикала кроцидолит.(6) Химикалът DNOC е добавен към временната процедура по PIC като пестицид, за което Комисията е получила информация от Временния секретариат под формата на документ-указание относно решенията. DNOC попада в обхвата на Директива 91/414/ЕИО на Съвета от 15 юли 1991 г. относно пускането на пазара на продукти за растителна защита [5], последно изменен с Регламент (ЕО) № 806/2003 [6]. С Решение 1999/164/ЕО на Комисията от 17 февруари 1999 г. относно невключването на DNOC като активна субстанция в приложение I към Директива 91/414/ЕИО на Съвета и отмяната на разрешителните за продуктите за растителна защита, съдържащи това активно вещество [7], DNOC беше изваден от приложение I към Директива 91/414/ЕИО, а разрешителните за съдържащите го продукти за растителна защита подлежаха на отмяна до 16 август 1999 г. Съответно следва да се вземе окончателно решение относно вноса.(7) В процедурата по PIC бяха включени и някои пестицидни препарати в прахообразна форма, предназначени за разпръскване и съдържащи комбинация от беномил в концентрация равна на или по-висока от 7 %, карбофуран в концентрация равна на или по-висока от 10 % и тирам в концентрация равна на или по-висока от 15 %. Комисията е получила информация за това от временния секретариат под формата на документ-указание относно решенията. Химическите вещества беномил, карбофуран и тирам попадат в обхвата на Директива 91/414/ЕИО. С Решение 2002/928/ЕО на Комисията от 26 ноември 2002 г. относно невключването на беномил в приложение I на Директива 91/414/ЕИО на Съвета и отмяната на разрешителните за продуктите за растителна защита, съдържащи тази активна субстанция [8] беномилът беше изваден от приложение I към Директива 91/414/ЕИО на Съвета, а разрешителните за съдържащите го продукти за растителна защита подлежаха на отмяна до 25 май 2003 г. Карбофуран е понастоящем обект на процедура на оценяване в рамките на Директива 91/414/ЕИО. Посочената директива предвижда преходен период, през който държавите-членки могат да вземат вътрешни решения относно веществата и продуктите, които попадат в нейния обхват до приемането на решение, валидно за Общността. С Директива 2003/81/ЕО на Комисията от 5 септември 2003 г. за изменение на Директива 91/414/ЕИО за включването на молинат, тирам и зирам като активни субстанции [9], химикалът тирам е включен в приложение I към Директива 91/414/ЕИО и е разрешен за ползване в продуктите за растителна защита при определени условия. Тирам също беше нотифициран по Директива 98/8/ЕО на Европейския парламент и на Съвета от 16 февруари 1998 г. относно пласмента на биоцидни продукти [10], която предвижда преходен период, през който държавите-членки могат, до приемането на решение, валидно за Общността, да вземат решения относно веществата и продуктите, попадащи в нейния обхват. Съответно, следва да се вземе временно решение за внос на прахообразни препарати за разпръскване, съдържащи комбинация от беномил, карбофуран и тирам в концентрации, равни на или по-високи от горепосочените.(8) Мерките, предвидени в настоящото решение, са в съответствие със становището на Комитета, създаден съгласно член 29 от Директива 67/548/ЕИО на Съвета [11], последно изменена с Директива 2001/59/ЕО на Комисията [12],РЕШИ:Член 1Приема окончателното решение за внос на химическите вещества актинолит, амозит, антофилит, кроцидолит и тремолит, както е посочено във формуляра-отговор за внос, включен в приложение I.Член 2Приема окончателното решение за внос на химикала DNOC, както е посочено във формуляра-отговор, включен в приложение II.Член 3Приема също така временното решение за внос на пестицидни препарати в прахообразна форма, презназначени за разпръскване и съдържащи комбинация от беномил в концентрация равна на или по-висока от 7 %, карбофуран в концентрация равна на или по-висока от 10 % и тирам в концентрация, равна на или по-висока от 15 %, както е посочено във формуляра-отговор за внос, включен в приложение III.Съставено в Брюксел на 26 април 2004 година.За КомисиятаMargot WallströmЧлен на Комисията[1] ОВ L 63, 6.3.2003 г., cтр. 1. Регламент, последно изменен с Регламент (ЕО) № 775/2004 на Комисията (ОВ L 123, 27.4.2004 г., cтр. 27).[2] ОВ L 63, 6.3.2003 г., cтр. 27.[3] ОВ L 207, 6.8.1999 г., cтр. 18.[4] ОВ L 262, 27.9.1976 г., cтр. 24.[5] ОВ L 230, 19.8.1991 г., cтр. 1.[6] ОВ L 122,16.5.2003 г., cтр. 1.[7] ОВ L 54, 2.3.1999 г., cтр. 21.[8] ОВ L 322, 27.11.2002 г., cтр. 53.[9] ОВ L 224, 6.9.2003 г., cтр. 29.[10] ОВ L 123, 24.4.1998 г., cтр. 1.[11] ОВ L 196, 16.8.1967 г., cтр. 1.[12] ОВ L 225, 21.8.2001 г., cтр. 1.--------------------------------------------------ПРИЛОЖЕНИЕ IОкончателно решение за внос на химическите вещества актинолит, антофилит и тремолит, заедно с актуализирано окончателно решение за внос на химикала кроцидолит, заместващо предходно решение за внос от 1994 г.Bретенен секретариат за Ротердамската конвенция относно предварителното обосновано съгласие за някои опасни химически вещества и пестициди в международната търговияФОРМУЛЯР-ОТГОВОР ЗА ПОПЪЛВАНЕ ОТ СТРАНАТА ВНОСИТЕЛВАЖНО: Виж инструкциите преди попълване на формуляра-отговор.СТРАНА: Европейска общност(Държави-членки: Австрия, Белгия, Германия, Гърция, Дания, Ирландия, Испания, Италия, Люксембург, Нидерландия, Обединено кралство, Португалия, Финландия,Франция, Швеция)РАЗДЕЛ 1. ИДЕНТИФИКАЦИЯ НА ХИМИКАЛА1.1Общоприето названиеАзбест в следните форми:актинолит, антофилит, амозит, кроцидолит и тремолит77536-66-41.2Номер по CASАктинолит 77536-66-477536-67-5Антофилит 77536-67-5Амозит 12172-73-512172-73-5Кроцидолит 12001-28-412001-28-4Тремолит 77536-68-677536-68-61.3Вид на препарата и съдържание на активната съставкаРАЗДЕЛ 2. ОТГОВОРЪТ ЗА ВНОС, СЪДЪРЖАЩ СЕ В ТОЗИ ФОРМУЛЯР, Е ПРИЛОЖИМ КЪМ СЛЕДНАТА КАТЕГОРИЯ (КАТЕГОРИИ)ПестицидXПромишлениСилно опасен пестициден препаратРАЗДЕЛ 3. ИНДИКАЦИИ ОТНОСНО ПРЕДХОДЕН ОТГОВОР (АКО ИМА ТАКЪВ)Настоящият отговор относно вноса на този химикал е първи за страната (*).3.1X(*)освен за кроцидолит, за който има актуализирано окончателно решение от 1994 г.3.2Настоящият отговор е промяна на предходен отговор.Предходният отговор е окончателно решение.ДаНеПредходният отговор е временен.ДаНеДата на издаване на предходния отговор: ___________________________+++++ TIFF +++++РАЗДЕЛ 4. ОТГОВОР ОТНОСНО БЪДЕЩ ВНОСXОкончателно решение (попълнете раздел 5, стр. 2)ИЛИВременен отговор (попълнете раздел 6, стр. 2 и 3)РАЗДЕЛ 5. ОКОНЧАТЕЛНО РЕШЕНИЕ СЪГЛАСНО НАЦИОНАЛНОТО ЗАКОНОДАТЕЛСТВО ИЛИ АДМИНИСТРАТИВНИ МЕРКИ5.1XЛипса на съгласие за вносЗабранен ли е вносът на химикала от всички източници едновременно?XДаНеXДаНеЗабранено ли е едновременно производството на химикала за вътрешна употреба?5.2Съгласие за внос5.3Съгласие за внос само при определени условияЕднакви ли са условията за внос на химикала за всички източници?ДаНеЕднакви ли са условията за вътрешно производство на химикала за вътрешна употреба както за всички вносни химически вещества?ДаНе5.4НАЦИОНАЛНИ ЗАКОНОДАТЕЛНИ ИЛИ АДМИНИСТРАТИВНИ МЕРКИ, НА КОИТО СЕ ОСНОВАВА ОКОНЧАТЕЛНОТО РЕШЕНИЕОписание на националната законодателна или административна мярка:Забранен е пласментът и използването на всички форми на азбестови влакна и на съдържащи ги продукти. Химическите вещества са забранени с поредица от регулаторни действия от 1983 г. нататък, последната от които е Директива 1999/77/ЕО на Комисията (ОВ L 207, 6.8.1999 г., стр. 18) относно шестото привеждане в съответствие с техническия прогрес на Директива 76/769/ЕИО на Съвета за сближаването на законите, регламентите и административните разпоредби на държавите-членки, отнасящи се до пазарната реализация и използването на някои опасни вещества и препарати.Пълното наименование и адрес на институцията (органът, който отговаря за приемането на национална законодателна или административна мярка:Европейската общност и нейните държави-членки (виж адреса в раздел 8).5.5Забележки (виж точки 5.3 и 5.4)Подавано ли е искане за регистрация на химикала в страната?ДаНеХимикалът регистриран ли е в момента в страната?ДаНеХимикалът произвежда ли се в страната?ДаНеФормулата на химикала разработва ли се в страната?ДаНеАко отговорът на някой от двата последни въпроса е положителен:За вътрешна употреба ли е предназначен?ДаНеЗа износ ли е предназначен?ДаНеДруги забележкиРАЗДЕЛ 6. ВРЕМЕНЕН ОТГОВОР6.1Липсва съгласие за вносЗабранен ли е вносът на химикала от всички източници едновременно?ДаНеЗабранено ли е същевременно производството на химикала вътре в страната за вътрешна употреба?ДаНе+++++ TIFF +++++6.2Съгласие за внос6.3Съгласие за внос само при определени условияУточнените условия са:Еднакви ли са условията за внос на химикала за всички източници на внос?ДаНеЕднакви ли са условията за вътрешно производство на химикала за вътрешна употреба както за всички вносни химически вещества?ДаНе6.4ИНДИКАЦИИ ЗА АКТИВНО ОБСЪЖДАНЕ С ОГЛЕД НА ВЗЕМАНЕ НА ОКОНЧАТЕЛНО РЕШЕНИЕ1.1.В ход ли е активно обсъждане с оглед на вземане на окончателно решение?XДаНеДаНеПриблизително време, необходимо за вземане на окончателно решение:Пълно наименование и адрес на компетентната институция/орган, натоварен с активното обсъждане на окончателното решение:6.5ПОИСКАНА ИНФОРМАЦИЯ ИЛИ СЪДЕЙСТВИЕ ЗА ПОСТИГАНЕ НА ОКОНЧАТЕЛНО РЕШЕНИЕДопълнителна информация, поискана от Секретариата:Допълнителна информация, поискана от страната, уведомила за окончателното регулаторно действие:Съдействие, поискано от Секретариата при оценката на химикала:6.6ЗабележкиПодавано ли е искане за регистрация на химикала в страната?ДаНеХимикалът регистриран ли е в момента в страната?ДаНеХимикалът произвежда ли се в страната?ДаНеФормулата на химикала разработва ли се в страната?ДаНеАко отговорът на някой от двата последни въпроса е положителен:За вътрешна употреба ли е предназначен?ДаНеДаНеЗа износ ли е предназначен?Други забележкиРАЗДЕЛ 7. ЗНАЧИМА ДОПЪЛНИТЕЛНА ИНФОРМАЦИЯВсички форми на азбест са класифицирани в Директива 67/548/ЕИО на Съвета от 27 юни 1967 г. за сближаване на законите, регламентите и административните разпоредби, отнасящи се до класифицирането, опаковането и етикетирането на опасни вещества (OB L 196, 16.8.1967 г., cтр. 1) като: Carc. Cat. 1; R45 (Категория карциногени 1; може да причини рак) — Т; R 48/23 (Токсично; опасност от сериозно увреждане на здравето при продължително излагане на въздействие чрез вдишване).РАЗДЕЛ 8. ПОСОЧЕН НАЦИОНАЛЕН ОРГАНЕвропейска комисияИнституцияГенерална дирекция "Околна среда"АдресRue de la Loi 200B-1049 Brussels+++++ TIFF +++++--------------------------------------------------ПРИЛОЖЕНИЕ IIОкончателно решение за внос на химикала DNOCBретенен секретариат за Ротердамската конвенция относно предварителното обосновано съгласие за някои опасни химически вещества и пестициди в международната търговияФОРМУЛЯР-ОТГОВОР ЗА ПОПЪЛВАНЕ ОТ СТРАНАТА ВНОСИТЕЛВАЖНО: Виж инструкциите преди попълване на формуляра-отговор.СТРАНА: Европейска общност(Държави-членки: Австрия, Белгия, Германия, Гърция, Дания, Ирландия, Испания, Италия, Люксембург, Нидерландия, Обединено кралство, Португалия, Финландия, Франция, Швеция)РАЗДЕЛ 1. ИДЕНТИФИКАЦИЯ НА ХИМИКАЛА1.1Общоприето названиеDNOC и неговите соли1.2Номер по CASDNOC 534-52-1Амониева сол 2980-64-5Калиева сол 5787-96-2Натриева сол 2312-76-71.3Вид на препарата и съдържание на активната съставкаРАЗДЕЛ 2. ОТГОВОРЪТ ЗА ВНОС, СЪДЪРЖАЩ СЕ В ТОЗИ ФОРМУЛЯР, Е ПРИЛОЖИМ КЪМ СЛЕДНАТА КАТЕГОРИЯ (КАТЕГОРИИ)XПестицидПромишлениСилно опасен пестициден препаратРАЗДЕЛ 1. ИНДИКАЦИИ ОТНОСНО ПРЕДХОДЕН ОТГОВОР (АКО ИМА ТАКЪВ)3.1XНастоящият отговор относно вноса на този химикал е първи за страната.3.2Настоящият отговор е промяна на предходен отговор.Предходният отговор е окончателно решение.ДаНеПредходният отговор е временен.Дата на издаване на предходния отговор: ___________________________ДаНе+++++ TIFF +++++РАЗДЕЛ 4. ОТГОВОР ОТНОСНО БЪДЕЩ ВНОСXОкончателно решение (попълнете раздел 5, стр. 2)ИЛИВременен отговор (попълнете раздел 6, стр. 2 и 3)РАЗДЕЛ 5. ОКОНЧАТЕЛНО РЕШЕНИЕ СЪГЛАСНО НАЦИОНАЛНОТО ЗАКОНОДАТЕЛСТВО ИЛИ АДМИНИСТРАТИВНИ МЕРКИ5.1XЛипса на съгласие за вносЗабранен ли е вносът на химикала от всички източници едновременно?XДаНеЗабранено ли е същевременно производството на химикала за вътрешна употреба?XДаНе5.2Съгласие за внос5.3Съгласие за внос само при определени условияОпределените условия са:Еднакви ли са условията за внос на химикала за всички източници?ДаНеЕднакви ли са условията за вътрешно производство на химикала за вътрешна употреба както за всички вносни химически вещества?ДаНе5.4НАЦИОНАЛНИ ЗАКОНОДАТЕЛНИ ИЛИ АДМИНИСТРАТИВНИ МЕРКИ, НА КОИТО СЕ ОСНОВАВА ОКОНЧАТЕЛНОТО РЕШЕНИЕОписание на националната законодателна или административна мярка:Забранено е използването или пласментът на всички продукти за растителна защита, съдържащи DNOC. DNOC e изключен от приложение I към Директива 91/414/ЕИО на Съвета и следователно разрешителните за продукти за растителна защита, съдържащи тази активна субстанция са отменени съгласно Решение 1999/164/ЕО на Комисията (ОВ L 54, 2.3.1999 г., стр. 21).Пълното наименование и адрес на институцията (органа, който отговаря за приемането на национална законодателна или административна мярка: Европейската общност и нейните държави-членки (виж адреса в раздел 8).5.5ЗабележкиДаНеПодавано ли е искане за регистрация на химикала в страната?Химикалът регистриран ли е в момента в страната?ДаНеХимикалът произвежда ли се в страната?ДаНеФормулата на химикала разработва ли се в страната?ДаНеАко отговорът на някой от двата последни въпроса е положителен:За вътрешна употреба ли е предназначен?ДаНеЗа износ ли е предназначен?ДаНеДруги забележкиРАЗДЕЛ 6. ВРЕМЕНЕН ОТГОВОР6.1Липсва съгласие за вносЗабранен ли е вносът на химикала от всички източници едновременно?ДаНеЗабранено ли е едновременно производството на химикала вътре в страната за вътрешна употреба?ДаНе6.2Съгласие за внос+++++ TIFF +++++6.3Съгласие за внос само при определени условияЕднакви ли са условията за внос на химикала за всички източници на внос?ДаНеЕднакви ли са условията за вътрешно производство на химикала за вътрешна употреба както за всички вносни химически вещества?ДаНе6.4РАЗДЕЛ 6. ИНДИКАЦИИ ЗА АКТИВНО ОБСЪЖДАНЕ С ОГЛЕД НА ВЗЕМАНЕ НА ОКОНЧАТЕЛНО РЕШЕНИЕДаНе1.1.В ход ли е активно обсъждане с оглед на вземане на окончателно решение?Пълно наименование и адрес на компетентната институция/орган, натоварен с активното обсъждане на окончателното решение:6.5ПОИСКАНА ИНФОРМАЦИЯ ИЛИ СЪДЕЙСТВИЕ ЗА ПОСТИГАНЕ НА ОКОНЧАТЕЛНО РЕШЕНИЕДопълнителна информация, поискана от Секретариата:Допълнителна информация, поискана от страната, уведомила за окончателното регулаторно действие:Съдействие, поискано от Секретариата при оценката на химикала:6.6ЗабележкиПодавано ли е искане за регистрация на химикала в страната?ДаНеХимикалът регистриран ли е в момента в страната?ДаНеХимикалът произвежда ли се в страната?ДаНеФормулата на химикала разработва ли се в страната?ДаНеАко отговорът на някой от двата последни въпроса е положителен:За вътрешна употреба ли е предназначен?ДаНеДаНеЗа износ ли е предназначен?Други забележкиРАЗДЕЛ 7. ЗНАЧИМА ДОПЪЛНИТЕЛНА ИНФОРМАЦИЯDNOC е класифициран в Директива 67/548/ЕИО на Съвета от 27 юни 1967 г. за сближаване на законите, регламентите и административните разпоредби, отнасящи се до класифицирането, опаковането и етикетирането на опасни вещества (OB L 196, 16.8.1967 г., cтр. 1), като: Muta. Cat. 3; R68 (Категория мутагени 3; възможен риск от необратими ефекти) — Т+; R26/27/28 (Силно токсично; силно токсично при вдишване, контакт с кожата и поглъщане) — Xi; R38, R41 (иритант; дразни кожата; риск от сериозно увреждане на очите) — R43 (може да причини сенсибилизация при контакт с кожата) — R44 (риск от експлодиране при нагряване в затворено помещение) — N; R50/53 (Опасно за околната среда; силно токсично за водните организми, може да има дълготрайни ефекти върху водната среда).РАЗДЕЛ 8. ПОСОЧЕН НАЦИОНАЛЕН ОРГАНИнституцияЕвропейска комисияГенерална дирекция "Околна среда"АдресRue de la Loi 200B-1049 Brussels+++++ TIFF +++++--------------------------------------------------ПРИЛОЖЕНИЕ IIIВременно решение за внос на прахообразни пестицидни препарати за разпръскване, съдържащи комбинация от беномил в концентрация, равна на или по-висока от 7 %, карбофуран в концентрация, равна на или по-висока от 10 %, и тирам в концентрация, равна на или по-висока от 15 %Bретенен секретариат за Ротердамската конвенция относно предварителното обосновано съгласие за някои опасни химически вещества и пестициди в международната търговияФОРМУЛЯР-ОТГОВОР ЗА ПОПЪЛВАНЕ ОТ СТРАНАТА ВНОСИТЕЛВАЖНО: Виж инструкциите преди попълване на формуляра-отговор.СТРАНА: Европейска общност(Държави-членки: Австрия, Белгия, Германия, Гърция, Дания, Ирландия, Испания, Италия, Люксембург, Нидерландия, Обединено кралство, Португалия, Финландия,Франция, Швеция)РАЗДЕЛ 1. ИДЕНТИФИКАЦИЯ НА ХИМИКАЛА1.1Общоприето названиеПрахообразни препарати за разпръскване, съдържащи комбинация от:Беномил в концентрация равна на или по-висока от 7 %Карбофуран в концентрация равна на или по-висока от 10 %Тирам в концентрация равна на или по-висока от 15 %1.2Номер по CASБеномил17804-35-2Карбофуран1563-66-2Тирам137-26-81.3Всички прахообразни препарати за разпръскване, съдържащи комбинация от:Вид на препарата и съдържание на активната съставкаБеномил в концентрация равна на или по-висока от 7 %Карбофуран в концентрация равна на или по-висока от 10 %Тирам в концентрация равна на или по-висока от 15 %РАЗДЕЛ 2. ОТГОВОРЪТ ЗА ВНОС, СЪДЪРЖАЩ СЕ В ТОЗИ ФОРМУЛЯР, Е ПРИЛОЖИМ КЪМ СЛЕДНАТА КАТЕГОРИЯ (КАТЕГОРИИ)ПестицидПромишлениXСилно опасен пестициден препаратРАЗДЕЛ 3. ИНДИКАЦИИ ОТНОСНО ПРЕДХОДЕН ОТГОВОР (АКО ИМА ТАКЪВ)3.1XНастоящият отговор относно вноса на този химикал е първи за страната.3.2Настоящият отговор е промяна на предходен отговор.Предходният отговор е окончателно решение.ДаНеПредходният отговор е временен.ДаНеДата на издаване на предходния отговор: ___________________________+++++ TIFF +++++РАЗДЕЛ 4. ОТГОВОР ОТНОСНО БЪДЕЩ ВНОСXОкончателно решение (попълнете раздел 5, стр. 2)ИЛИВременен отговор (попълнете раздел 6, стр. 2,3 и 4)РАЗДЕЛ 5. ОКОНЧАТЕЛНО РЕШЕНИЕ СЪГЛАСНО НАЦИОНАЛНОТО ЗАКОНОДАТЕЛСТВО ИЛИ АДМИНИСТРАТИВНИ МЕРКИ5.1Липса на съгласие за вносДаНеЗабранен ли е вносът на химикала от всички източници едновременно?Забранено ли е едновременно производството на химикала за вътрешна употреба?ДаНе5.2Съгласие за внос5.3Съгласие за внос само при определени условияДаНеЕднакви ли са условията за внос на химикала за всички източници?Еднакви ли са условията за вътрешно производство на химикала за вътрешна употреба както за всички вносни химически вещества?ДаНе5.4НАЦИОНАЛНИ ЗАКОНОДАТЕЛНИ ИЛИ АДМИНИСТРАТИВНИ МЕРКИ, НА КОИТО СЕ ОСНОВАВА ОКОНЧАТЕЛНОТО РЕШЕНИЕОписание на националната законодателна или административна мярка:Пълното наименование и адрес на институцията/органа, отговарящ за приемането на тази законодателна или административна мярка:5.5Забележки (виж точки 5.3 и 5.4)Подавано ли е искане за регистрация на химикала в страната?ДаНеХимикалът регистриран ли е в момента в страната?ДаНеХимикалът произвежда ли се в страната?ДаНеФормулата на химикала разработва ли се в страната?ДаНеАко отговорът на някой от двата последни въпроса е положителен:За вътрешна употреба ли е предназначен?ДаНеЗа износ ли е предназначен?ДаНеДруги забележкиРАЗДЕЛ 6. ВРЕМЕНЕН ОТГОВОР6.1XЛипсва съгласие за вносЗабранен ли е вносът на химикала от всички източници едновременно?XДаНеЗабранено ли е същевременно производството на химикала вътре в страната за вътрешна употреба?XДаНе6.2Съгласие за внос+++++ TIFF +++++6.3Съгласие за внос само при определени условияОпределените условия са:ДаНеЕднакви ли са условията за внос на химикала за всички източници на внос?Еднакви ли са условията за вътрешно производство на химикала за вътрешна употреба както за всички вносни химически вещества?ДаНе6.4РАЗДЕЛ 6. ИНДИКАЦИИ ЗА АКТИВНО ОБСЪЖДАНЕ С ОГЛЕД НА ВЗЕМАНЕ НА ОКОНЧАТЕЛНО РЕШЕНИЕ1.1.В ход ли е активно обсъждане с оглед на вземане на окончателно решение?XДаНеПрез периода на обсъждане на окончателното решение се предприема следното административно действие:Забранява се използването или пласментът на всички продукти за растителна защита, съдържащи беномил. Беномил се изключва от приложение I към Директива 91/414/ЕИО на Съвета относно пускането на пазара на продукти за растителна защита (ОВ L 230, 19.8.1991 г., стр. 1) и следователно разрешителните за продукти за растителна защита, съдържащи тази активна субстанция се отменят съгласно Решение 2002/928/ЕО на Комисията (ОВ L 322, 27.11.2002 г., стр. 53).Карбофуран е включен в Програмата на Общността за оценка на съществуващите активни субстанции съгласно Директива 91/414/ЕИО. Очаква се, че оценката няма да приключи до края на 2004 г. Междувременно държавите-членки следва да вземат вътрешни решения относно разрешаването му за употреба на своя територия.Съгласно Директива 2003/81/ЕО на Комисията от 5 септември 2003 г. (ОВ L 224, 6.9.2003 г., стр. 29) тирам е включен в приложение I към Директива 91/414/ЕИО и е разрешена като активна субстанция в продуктите за растителна защита, използвани като фунгициди и репеленти. Държавите-членки могат да разрешат съдържащите тази субстанция препарати с такова предназначение при определени условия. Освен това, тирам е идентифициран и вписан в рамките на Директива 98/8/ЕО на Европейския парламент и на Съвета от 16 февруари 1998 г. относно пласмента на биоцидни продукти (ОВ L 123, 24.4.1998 г., стр. 1). Съгласно член 16, параграф 1 от тази директива, той може да бъде използван в биоцидни продукти в съответствие със законодателството на държавите-членки до приемането на решение, валидно за Общността.Приблизително време до вземането на окончателно решение: към 2009 г., когато ще приключи оценката за биоцидната употреба на тирам, валидна за Общността.Пълно наименование и адрес на компетентната институция/орган, натоварен с активното обсъждане на окончателното решение:Европейска общност и нейните държави-членки (виж адреса в раздел 8).6.5ПОИСКАНА ИНФОРМАЦИЯ ИЛИ СЪДЕЙСТВИЕ ЗА ПОСТИГАНЕ НА ОКОНЧАТЕЛНО РЕШЕНИЕДопълнителна информация, поискана от Секретариата:Допълнителна информация, поискана от страната, уведомила за окончателното регулаторно действие:Съдействие, поискано от Секретариата при оценката на химикала:6.6ЗабележкиПодавано ли е искане за регистрация на химикала в страната?НеДаХимикалът регистриран ли е в момента в страната?НеДаХимикалът произвежда ли се в страната?НеДаНеДаФормулата на химикала разработва ли се в страната?Ако отговорът на някой от двата последни въпроса е положителен:ДаНеЗа вътрешна употреба ли е предназначен?За износ ли е предназначен?НеДаДруги забележки+++++ TIFF +++++РАЗДЕЛ 7. ЗНАЧИМА ДОПЪЛНИТЕЛНА ИНФОРМАЦИЯВ съответствие с Директива 67/548/ЕИО на Съвета от 27 юни 1967 г. за сближаване на законите, регламентите и административните разпоредби, отнасящи се до класифицирането, опаковането и етикетирането на опасни вещества (OB L 196, 16.8.1967 г., cтр. 1), отделните субстанции, съдържащи се в препарата се класифицират, както следва:Беномил: Muta. Cat. 3; R68 (Категория мутагени 3; възможен риск от необратими ефекти).Карбофуран: Т+; R26/28 (Силно токсично; силно токсично при вдишване, контакт с кожата и поглъщане) — N; R50-53 (Опасно за околната среда; силно токсично за водните организми, може да има дълготрайни ефекти върху водната среда).Тирам: Muta. Сat. 3; R68 (Категория мутагени 3; възможен риск от необратими ефекти) — Xn; R20/22 (Вреден; има вреден ефект при вдишване и поглъщане)— Xi; R36/37 (Иритант; дразни очите и дихателната система) — R43(може да причини сенсибилизация при контакт с кожата)РАЗДЕЛ 8. ПОСОЧЕН НАЦИОНАЛЕН ОРГАНИнституция:Адрес:Европейска комисияГенерална дирекция "Околна среда"Rue de la Loi 200B-1049 Brussels+++++ TIFF +++++--------------------------------------------------


title: 2014/427/ЕС: Решение на Европейската централна банка от 6 февруари 2014 година за назначаването на представители на Европейска централна банка в Надзорния съвет (ЕЦБ/2014/4)

text:
               3.7.2014

               BG

               Официален вестник на Европейския съюз

               L 196/38

         РЕШЕНИЕ НА ЕВРОПЕЙСКАТА ЦЕНТРАЛНА БАНКА
   от 6 февруари 2014 година
   за назначаването на представители на Европейска централна банка в Надзорния съвет

      (ЕЦБ/2014/4)

      (2014/427/ЕС)

   УПРАВИТЕЛНИЯТ СЪВЕТ НА ЕВРОПЕЙСКАТА ЦЕНТРАЛНА БАНКА,
   като взе предвид Регламент (ЕС) № 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (1), и по-специално член 26, параграфи 1, 2 и 5 от него,
   като взе предвид Решение ЕЦБ/2004/2 от 19 февруари 2004 г. за приемане на Процедурния правилник на Европейската централна банка (2), и по-специално член 13б.6 от него,
   като има предвид, че:

               (1)

               Съгласно член 26, параграф 5 от Регламент (ЕС) № 1024/2013 Управителният съвет назначава четирима представители на Европейската централна банка (ЕЦБ) в Надзорния съвет, никой от които не изпълнява задължения, пряко свързани с паричната функция на ЕЦБ.

               (2)

               Съгласно член 26, параграф 2 от Регламент (ЕС) № 1024/2013 при назначаването на представителите на ЕЦБ в Надзорния съвет се зачитат принципите на балансирано участие на представители на двата пола, опит и квалификации.

               (3)

               Необходимо е да се допълни Регламент (ЕС) № 1024/2013 по отношение на процедурата за назначаване на четиримата представители на ЕЦБ в Надзорния съвет, условията и процедурата за тяхното отстраняване и условията, които се прилагат спрямо лицата, назначени на такива постове,

         ПРИЕ НАСТОЯЩОТО РЕШЕНИЕ:
   Член 1
   Назначаване на представители на ЕЦБ в Надзорния съвет
   1.   Четиримата представители на ЕЦБ се назначават в Надзорния съвет измежду лица с призната репутация и опит в областта на банковото дело и финансите
   2.   Мандатът им е пет години и не подлежи на подновяване. Чрез дерогация от това правило мандатът на първите четирима представители на ЕЦБ е между три и пет години за първоначалното назначаване.
   3.   Условията на трудовите правоотношения на четиримата представители на ЕЦБ, по-конкретно тяхната заплата, пенсия и други социалноосигурителни права, се уреждат в договор с ЕЦБ, като се определят от Управителния съвет по предложение на Изпълнителния съвет.
   4.   Представителите на ЕЦБ изпълняват служебните си задължения на пълно или непълно работно време според условията на договорите им с ЕЦБ. Те не могат да упражняват друга възмездна или безвъзмездна професионална дейност, освен ако това не им бъде разрешено от Управителния съвет. Не се предоставя разрешение за извършване на дейности, които ще доведат или за които може да се счете, че ще доведат до конфликт на интереси с поста им на членове на Надзорния съвет. По-специално те нямат право да извършват дейност в полза на национален компетентен орган според определението в член 2 от Регламент (ЕС) № 1024/2013.
   5.   Ако представител на ЕЦБ в Надзорния съвет престане да отговаря на условията, необходими за изпълнението на служебните му задължения или ако е извършил сериозно нарушение, по искане на Изпълнителния съвет и след като го изслуша, Управителният съвет може да вземе решение за отстраняването му от длъжност.
   6.   Всеки вакантен пост на представител на ЕЦБ в Надзорния съвет се запълва чрез назначаването на нов представител в съответствие с настоящото решение.
   Член 2
   Влизане в сила
   Настоящото решение влиза в сила на 6 февруари 2014 г.

      Съставено във Франкфурт на Майн на 6 февруари 2014 година.

            Председател на ЕЦБ

         Mario DRAGHI

      (1)  ОВ L 287, 29.10.2013 г., стр. 63.

      (2)  ОВ L 80, 18.3.2004 г., стр. 33.